Stručna komisija za odabir udžbenika “Dodatak udžbeniku historije za deveti razred devetogodišnje osnovne škole“ imenovana Odlukom ministrice obrazovanja i nauke Tuzlanskog kantona, broj: 10/1-34-15761-3/20 od 29.09.2020. godine, u vezi sa odredbom člana 5. Pravilnika o kriterijima i postupku izbora recenzenta („Službene novine Tuzlanskog kantona“, broj: 3/03) objavljuje

**POZIV ZA IZBOR RECENZENATA**

**za rukopis “Dodatak udžbeniku historije za deveti razred devetogodišnje osnovne škole“**

**I**

 Poziv za izbor recenzenata objavljuje se za rukopis “Dodatak udžbeniku historije za deveti razred devetogodišnje osnovne škole“ koji treba da obradi nastavnu cjelinu/temu „BiH od 1992. godine do kraja XX vijeka“ u skladu sa Nastavnim planom i programom za deveti razred devetogodišnjeg obrazovanja.

**II**

 Pravo prijave na Poziv za izbor recenzenata imaju lica koja su stekla najmanje VII stepen stručne spreme iz oblasti: historija i da imaju najmanje 5 godina radnog iskustva u radu kao profesor, edukator ili lice koje koordinira poslovima stručnog usavršavanja u edukaciji nastavnika i profesora na području Tuzlanskog kantona i Bosne i Hercegovine.

**III**

Prijave na Poziv za izbor recenzenata vrše se putem Prijavnog obrasca koji se nalazi na web stranici Ministarstva obrazovanja i nauke Tuzlanskog kantona. Popunjen obrazac dostavlja se na adresu: Ministarstvo obrazovanja i nauke Tuzlanskog kantona, Rudarska broj 57, 75 000 Tuzla, sa naznakom „Prijava na Poziv za izbor recenzenata“.

**IV**

Kandidati koji budu izabrani za recenzente naknadno će biti obavezni dostaviti dokaz o stečenom VII stepenu stručne spreme iz oblasti: historija i dokaz o traženom radnom iskustvu (dokumenti moraju biti u formi originala ili kopije ovjerene od strane nadležnog gradskog/općinskog organa uprave ili notara).

**V**

Izabranim recenzentima rukopisa “Dodatak udžbeniku historije za deveti razred devetogodišnje osnovne škole“ pripada naknada za rad.

**VI**

 Poziv za izbor recenzenata ostaje otvoren 10 (deset) dana od dana objavljivanja na web stranici Ministarstva obrazovanja i nauke Tuzlanskog kantona [www.montk.gov.ba](http://www.montk.gov.ba) .

 **Predsjednik Stručne komisije za odabir udžbenika**

 **“Dodatak udžbeniku historije za deveti razred devetogodišnje osnovne škole“**

 **Prof. dr. Sead Selimović**